**PRIVREMENA MJERA SNIŽENJA KAMATNIH STOPA**

**(za nove investicijske projekte odobrene do 31.12.2017. godine)**

Radi ostvarenja novog gospodarskog rasta i pozitivnih pomaka na domaćem tržištu i djelatnostima strateški važnim za gospodarstvo Republike Hrvatske neophodno je potaknuti ciklus novih ulaganja. Zbog toga je HBOR snizio kamatne stope za 1 postotni bod za pojedine djelatnosti i namjene za kredite odobrene do 31.12.2017. godine bez obzira na datum zaprimanja pojedinog zahtjeva za kredit, a uzimajući u obzir vrijeme potrebno za obradu pojedinog kreditnog zahtjeva u skladu s internim aktima HBOR-a.

Sniženje kamatne stope namijenjeno je poticanju **svih novih ulaganja u**:

1. **Poljoprivredi i ribarstvu – i to prvenstveno za**:
   * *Uvođenje novih tehnologija te nabavu mehanizacije i opreme;*
   * *Podizanje dugogodišnjih nasada, nabavu osnovnog stada, jata u cilju popunjavanje postojećih kapaciteta u poljoprivredi;*
   * *Projekte kojima je cilj usklađenje sa standardima EU ili mjere za zaštitu okoliša.*
2. **Turizmu – i to prvenstveno za**:
   * *Izgradnju novih hotela višeg stupnja kategorizacije;*
   * *Izgradnju ili uvođenje novih turističkih sadržaja (programa): bazeni, sportski tereni i drugi aktualni turistički sadržaji;*
   * *Poticanje razvoja ruralnog turizma – izgradnja novih smještajnih kapaciteta kao i dodatnih sadržaja ruralnog turizma;*
   * *Ulaganja u smještajne kapacitete u okviru kulturno zaštićenih objekata;*
   * *Ulaganja u izgradnju ili adaptaciju energetski učinkovitih hotela – zeleni krediti.*
3. **Industriji – prvenstveno za:**
   * *Izgradnju novih proizvodnih kapaciteta u industriji;*
   * *Ulaganja u projekte energetske učinkovitosti u industriji;*
   * *Ulaganja u nove tehnologije (nove strojeve i opremu).*
4. **Energetskoj učinkovitosti i zaštiti okoliša -** za sva ulaganja u područjima energetske učinkovitosti, zaštite okoliša i obnovljivih izvora energije, uz napomenu kako se za sva ulaganja u projekte obnovljivih izvora energije može odobravati kamatna stopa koja ne sadrži elemente državne potpore.

Sniženje kamatnih stopa za 1 postotni bod moguće je u okviru sljedećih programa kreditiranja:

|  |  |
| --- | --- |
| * *Zaštita okoliša* * *Turizam* | * *Poljoprivreda i ujednačeni razvoj* * *Malo i srednje poduzetništvo* * *Pronalasci* |

kao i drugih programa HBOR-a kojima se kreditira ulaganje u poljoprivredu i ribarstvo, turizam, industriju, zaštitu okoliša, energetsku učinkovitost i obnovljive izvore energije.

Sniženje kamatnih stopa ne primjenjuje se na:

1. korisnike kredita koji u okviru redovnih uvjeta financiranja ostvaruju pravo na kamatnu stopu od 2,0% godišnje;
2. odobrenja uz promjenjivu kamatnu stopu vezanu uz promjenu tržišne referentne kamatne stope uvećano za fiksnu maržu;
3. programe kod kojih su aktivne mjere privremenog sniženja kamatne stope po nekoj drugoj osnovi (Gospodarstvo, Nova proizvodnja, Početnici, Poduzetništvo mladih i Žene poduzetnice)
4. programe namijenjene financiranju EU projekata.

HBOR zadržava pravo odobriti kredit po redovnoj kamatnoj stopi koja je propisana pojedinim programom kreditiranja.

Ako se ulaganje ne uklapa u postojeće raspoložive izvore sredstava HBOR-a, kamatna stopa će se utvrditi ovisno o izvoru za konkretni projekt.

**kreditirati projekte u kojima ne snose cjelokupni rizik.**